b'\n_START_ARTICLE_\nCal Bosch (Sana\xc3\xbcja)\n_START_SECTION_\nDescripci\xc3\xb3\n_START_PARAGRAPH_\n\xc3\x89s un habitatge situat a un dels carrers principals del nucli urb\xc3\xa0, estructurat amb planta baixa i dues plantes superiors, realitzat amb paredat amb arrebossat superior, destacant les restes d\'uns esgrafiats a la part superior de la fa\xc3\xa7ana, amb motius en forma de quadrifolis i rombes emmarcats en espais quadrangulars._NEWLINE_A la planta baixa trobem dues obertures emmarcades amb llinda monol\xc3\xadtica i brancals realitzats amb carreus regulars de grans dimensions, una de les obertures, de majors dimensions, actualment s\'utilitza com a garatge per a vehicles, i la segona obertura, situada a la dreta de la fa\xc3\xa7ana, correspon a la porta d\'ingr\xc3\xa9s, amb llinda superior on hi destaca un segell en baix relleu emmarcat per una esp\xc3\xa8cie de petxina amb la inscripci\xc3\xb3 "1777", corresponent a l\'any de la seva construcci\xc3\xb3._NEWLINE_A la primera planta trobem dos balcons amb arc escarser sense presentar cap tipus d\'element destacable, aix\xc3\xad com a la segona planta on hi ha un balc\xc3\xb3 de les mateixes caracter\xc3\xadstiques. \xc3\x89s a l\'al\xc3\xa7ada de la segona planta, a la dreta de la fa\xc3\xa7ana, on encara es poden observar les restes dels esgrafiats, molt deteriorats a causa del pas dels anys.'